Inge Valen

Inge Magnar Valen (født 9. januar 1951) er en norsk tidligere fotballspiller  fra Stavanger.

Valen startet sin fotballkarriere i Sportsklubben Jarl som hører til i bydelen Hillevåg i Stavanger. Han meldte overgang til Viking foran 1972-sesongen, og vant fire strake seriegull fra 1972 til 1975. Han ble også seriemester i 1979, da Viking vant «The Double». Valen ble kåret til årets midtbanespiller i 1974 av VG. Valen spilte aktivt for Viking til og med 1980. Han har hatt flere verv i Viking fotballklubb, blant annet som styreformann. Inge Valen er far til komikeren og imitatoren Kristian Valen. 

I 2024 ble Inge Valen æresmedlem i Viking.

 Referanser 

 Eksterne lenker 


Kategori:Norske fotballspillere
Kategori:Norgesmestere i fotball
Kategori:Fotballspillere for Viking FK
Kategori:Personer fra Stavanger kommune